open-index/open-wikipedia-markdown huggingface dataset:
Jan Erik Pedersen

**Jan Erik Pedersen** (født 1962) var redaktør og radiosjef i Kanal 24 fra sommeren 2004 til begynnelsen av 2008. Pedersen har jobbet med fjernsyn i TVNorge, TV 2 og i TV-kanalen Metropol, som han grunnla. Da han begynte i Kanal 24, hadde store deler av den tidligere ledelsen trukket seg. Kanalen hadde ikke fått den lytteroppslutningen som de hadde planlagt. Da han sluttet i Kanal 24, fikk han en lederjobb i TV 2. 

## Kilder
* *[[Hvem Hva Hvor]] 2005,* side 124
Anne Hellum

**Anne Hellum** (født 26. desember 1952) er en norsk jurist. Hun er professor emerita i offentlig rett ved Institutt for offentlig rett ved Det juridiske fakultet ved Universitetet i Oslo.

## Karriere og forskning
Hun er cand.jur. fra Universitetet i Oslo i 1981 og ble dr.juris ved Universitetet i Oslo i 1998 med avhandlingen *Women's Human Rights and Legal Pluralism*. Hun har vært ansatt ved Institutt for offentlig rett siden 1987, der hun ble professor i 2000. 

Hellums hovedområder er diskriminerings- og likestillingsrett, kvinnerett, menneskerettigheter og internasjonal utvikling, afrikansk rett og rettssosiologi. Hennes faglige arbeid er ifølge Google Scholar sitert rundt 1&nbsp;400 ganger i vitenskapelig litteratur (2023). Hellum bidrar gjerne i debatt om kvinners rettigheter og har vært ivrig forkjemper for FNs kvinnekonvensjon. Hellum har forsket mye på rettslig pluralisme og kvinners menneskerettigheter i Afrika, med fokus på reproduktive rettigheter samt rettigheter til naturressurser som land og vann. Hun deltok i etableringen av Southern and Eastern African Center for Women's Law på 1980-tallet.

Hellum var leder for Avdeling for kvinnerett, barnerett, likestillings- og diskrimineringsrett (KVIBALD) og for forskergruppen Rettigheter, individer, kultur og samfunn (RIKS) ved Det juridiske fakultet, og er redaktør for *Kvinnerettslig skriftserie*. Hun er fra 2016 medlem av Norges kvinnelobbys ekspertutvalg for kvinne- og likestillingspolitikk.

I 2020 fikk Anne Hellum Gina Krog-prisen fra Norsk Kvinnesaksforening, der hun er medlem. Hun fikk prisen for sitt arbeid innen det internasjonale kvinnerettsarbeidet i Afrika og med kvinnekonvensjonen i Norge.

Festskriftet *Hellums metode* ble utgitt i 2023.

## Bøker
* Anne Hellum og Henriette Sinding Aasen: *Women's Human Rights: CEDAW in International, Regional and National Law*, Cambridge University Press, 2015 (ISBN 9781107538221)
* Anne Hellum, Shaheen Sardar Ali, Amy Tsanga, Julie Stewart: *Human rights, plural legalities and gendered realities: paths are made by walking*. Weaver Press 2007 (ISBN 978-1-77922-062-2) 
* Anne Hellum og Bill Derman: *Neither Tragedy nor Enclosure: Are There Inherent Human Rights in Water Management in Zimbabwe's Communal Lands?*. Frank Cass Publishers 2003 (ISBN 0-7146-5380-2)
* Anne Hellum og Kirsten Ketscher: *Diskriminerings- og likestillingsrett*. Universitetsforlaget 2008 (ISBN 9788215012629)  
* Anne Hellum, Aslak Syse, Henriette Sinding: *Menneske, natur og fødselsteknologi*. Gyldendal Akademisk 1990 (ISBN 82-417-0082-2)
* Anne Hellum, Inger-Johanne Sand, Kristian Andenæs: *Rettsliggjøring, kvinner, makt og politikk*. Universitetet i Oslo: Institutt for kriminologi og rettssosiologi 2005 (ISBN 82-7100-143-4) 

## Referanser


## Eksterne lenker
* Anne Hellums side ved Universitetet i Oslo
Aleksej Suvorin

**Aleksej Sergejevitsj Suvorin** (1834–1912) var en betydelig russisk forlegger, journalist, dramatiker og teaterkritiker.

## Biografi
Suvorin var først lærer i Voronezj, men flyttet snart til Moskva, der han virket som journalist og dessuten skrev folkelige småskrifter. Etter å ha flyttet til St. Petersburg i 1863 medvirket han i avisen *[[Sankt-Peterburgskije vedomosti]],* der han under pseudonymet A. Bobrovskij publiserte en mengde artikler. De ble utgitt i bokform i 1886 med tittelen *Vsiakie* («Allehånde»), noe som gav ham fengselsstraff.

Under pseudonymet Neznakomets skrev han i samme avis artikler med sosialpolitisk innhold, fortrinnsvis rettet mot Mikhail Katkovs og Vladimir Mesjtsjerskijs reaksjonære oppfatninger.

Etter å ha vært medarbeider i *[[Vestnik Jevropy]]* mellom 1869 og 1872 overtok han i 1876 ledelsen av avisen *[[Novoje vremja]]*, som han fikk stor fremgang med, skjønt han selv bare sjelden skrev i avisen. Her publiserte han blant annet fortellinger av forfatteren Anton Tsjekhov, som han også var en mangeårig venn av.

Foruten en roman og noen komedier forfattet Suvorin dramaene *Tatjana Repina* og (sammen med Viktor Burenin) *Medea,* som fikk gode mottagelser og ble trykt i flere opplag. Han grunnla dessuten et ansett bokforlag.

## Litteratur
* Динерштейн Е.А. А.С. Суворин: Человек, сделавший карьеру. ISBN 5-86004-123-3. Moscow, 1998.
* Ambler, Effie. *The Career of Aleksei S. Suvorin, Russian Journalism and Politics, 1861–1881*. Wayne State University Press, 1972.

## Referanser


## Eksterne lenker
*
Anne Robberstad

**Anne Robberstad** (født 1951) er professor emerita ved Institutt for offentlig rett ved Det juridiske fakultet ved Universitetet i Oslo. Hennes hovedområde er sivilprosess. 

Hun ble cand.jur. i 1976. Etter å ha avlagt doktorgraden i 1999 var hun postdoktor fra 2001 til hun ble utnevnt til professor i rettsvitenskap i 2006. Hun gikk av med pensjon i 2021. 

## Referanser


## Eksterne lenker

* Anne Robberstads hjemmeside ved UiO
Dmitrij Grigorovitsj

**Dmitrij Vasiljevitsj Grigorovitsj** (1822–1900) var en populær russisk forfatter. 

Han ble regnet som en betydelig figur i russiske litterære kretser på 1800-tallet, og var en mentor for forfatteren og dramatikeren Anton Tsjekhov.

## Referanser


## Eksterne lenker
* 
*  Webside om Grigorovitsj
*  Oppføring på hrono.info
*  Verksamling av Grigorovitsj
Magne Ognedal

**Magne Ognedal** (født 13. april 1943) er en norsk sivilingeniør og embedsmann. Han var direktør i Petroleumstilsynet (Ptil) fra 2004 til 2015.

Ognedal er utdannet sivilingeniør fra Universitetet i Newcastle i 1967. 

Han startet i Oljedirektoratet i 1974 der han senere ble sikkerhetsdirektør, og fra 1999 direktør med ansvaret for området oppfølging.

Da Oljedirektoratet ble delt fra 1. januar 2004, ble Ognedal den første direktøren i det nyopprettede Petroleumstilsynet. 

Magne Ognedal var en aktiv pådriver og premissgiver i mange norske og internasjonale fora om helse, miljø og sikkerhet (HMS). Han var blant annet aktiv i:
* North Sea Offshore Authorities’ Forum (NSOAF), en sammenslutning av sikkerhetsmyndigheter med ansvar for aktiviteten i nordsjøområdet. 
* International Regulators’ Forum (IRF) samles sikkerhetsmyndigheter fra hele verden for å drøfte aktuelle sikkerhetssaker. Magne Ognedal var vertskap for IRF-konferanser i Stavanger både i 1999 og i 2009. 
* Programkomiteen for Offshore Northern Seas (ONS).

## Utmerkelser og priser
Kongen utnevnte i 2013 Ognedal til ridder av 1. klasse av St. Olavs Orden «for hans innsats for norsk petroleumsvirksomhet». Ognedal er ridder av den nederlandske Oranje-Nassau-ordenen. Han ble tildelt ordenen for virke for sikkerhet i internasjonal petroleumsvirksomhet.

Han har også mottatt flere priser:
* SPEs Health, Safety, Security, Environment, and Social Responsibility Award i 2001
* SPE Stavanger Oilman of the Year i 2001
* Minerals Management Service (MMS), USA The International Leadership Award i 2003

## Referanser
Olga Knipper

**Olga Leonardovna Knipper** (1868–1959) var en russisk skuespiller.

## Liv og virke
Olga Knipper var blant de 39 opprinnelige medlemmene av Moskva kunstnerteater. Hun var den første som spilte Arkadina i *[[Måken]]* (1898), Mascha i *[[Tre søstre]]* og Ranevskaja i *[[Kirsebærhagen]]* (1904). Fra 1901 var hun gift med Anton Tsjekhov, forfatteren av disse stykkene. Knipper-Tsjekhova spilte  Ranevskaja en gang til i 1943, i den 300. oppføringen av *Kirsebærhagen*.

## Referanser


## Litteratur
* Pitcher, Harvey. *Chekhov's Leading Lady: a Portrait of the Actress Olga Knipper*. New York and London: Franklin Watts, 1980.

## Eksterne lenker
* 
* 
* 
* Carol Rocamora: «Olga, my doggie», *The Guardian*  15. januar 2005
P5 Hits

**P5 Hits** (P5 Radio Halve Norge AS) er en radiokanal fra P4 som gikk på lufta 1. januar 2010. P5 Hits sendes over hele landet via DAB og nettradio.  

P5 Hits har også en egen radiokanal som kun sendes over nettet, **P5 Nonstop Hits**. Den har ingen programmer eller programledere og sender for det meste den samme musikken som går på hovedkanalen. 

P5 Hits spiller for det meste de mest populære sangene, men det går også gamle hits på kanalen. Noen av artistene som spilles på P5 er Ed Sheeran, Alan Walker, Kygo, Eminem, Dua Lipa, David Guetta og mange flere. 

## Historikk
### Etablering
Etter nærradioreformen i 1984, da NRKs radiomonopol ble oppløst, begynte norske myndigheter fra 1988 å dele ut konsesjoner for lokalradiodrift for syv år av gangen. Etter konsesjonsrunden for lokalradio som hadde søknadsfrist 22. januar 2008, fikk P5s daværende eier, P4, tildelt konsesjon for nærradiodrift i Oslo, Bergen, Trondheim og Stavanger.

### P5 Hits Østfold
P5 Østfold (Sarpsborg 106.5&nbsp;Mhz, Fredrikstad 104.2&nbsp;Mhz og 107.7&nbsp;Mhz, Moss 106.8&nbsp;Mhz og Halden 98.7&nbsp;Mhz og 107.5&nbsp;Mhz) holdt til på Storbyen kjøpesenter i Sarpsborg. P4 kjøpte de tidligere Radio Prime-stasjonene våren 2015 og stasjonene hadde sine første sendinger som P5 Hits 11. mai samme år. Sommeren 2016 ble lokale sendinger innstilt. Samtlige sendinger samsendtes deretter med Oslo, Stavanger og Trondheim.

Våren 2015 ble Radio Prime i Østfold kjøpt opp av P4-gruppen, og er i dag en del av P5-stasjonene. Lokalkontoret i Sarpsborg ble avviklet året etter.

Fra Sarpsborg ble det sendt regionale varianter av morgen- og ettermiddagssendingene, samt direkteoverføringer fra kampene til byenes idrettslag. I tillegg sendte stasjonene lokale nyhetsmagasin for hver by mellom 06:00 og 06:30 på hverdager og lokal musikk gjennom natten. Dette opphørte 1. januar 2017 da endringene i kringkastingsforskriftens kapittel 7 om «Særskilte bestemmelser for lokalkringkasting» trådte i kraft, som ikke lenger stiller krav til lokalt innhold.

### P5 Hits Bergen
P5 Bergen holdt til i 3. etasje på kjøpesenteret «Kløverhuset», midt i sentrum ved Torgallmenningen. Kanalen ble lagt ned av P4 31. desember 2018, men videreført som en uavhengig radiokanal kalt Radio 5000 Bergen.

### P5 Hits Stavanger og P5 Hits Trondheim
I 2012 la P4 ned P5 Hits Stavanger og P5 Hits Trondheim. Årsaken var at annonseinntektsgrunnlaget sviktet.

## Programledere
* Alexandra Joner
* Christian Laland
* Ken Wasenius-Nilsen
* Ole Morten Føreland
* Petter Pilgaard
* Stian Røste
* Vida Lill Berge
* Yasmin Mehmood

**Tidligere programledere**
* Andreas Velle
* Elisabeth Carew
* Jonas Bergløv
* Kristian Hope
* Luis Molinari
* Niklas Baarli
* Tomm-Espen Kroken

## Referanser


## Eksterne lenker
*
Constance Garnett

**Constance Clara Garnett** (1861–1946) var en engelsk oversetter av russisk litteratur fra 1800-tallet. 

Constance Garnett var en av de første som oversatte Leo Tolstoj, Dostojevskij og Tsjekhov til engelsk, og ble dermed viktig for formidlingen av disse forfatternes verk i den engelskspråklige verden.

Hun var yngre søster av forfatteren og aktivisten Clementina Black.

## Referanser


## Eksterne lenker
* 
* 
* 
*  ''Translations by Constance Garnett'', ibiblio.org. Besøkt 3. desember 2014.
*  Tekster av Constance Garnett, en.wikisource.org
*  Verk av Constance Garnett, gutenberg.org
Aslak Syse

**Aslak Syse** (født 1946) er en norsk lege og jurist som er professor ved Institutt for offentlig rett ved det Det juridiske fakultet ved Universitetet i Oslo (UiO). 

Han tok medisinsk embetseksamen (cand.med.) ved UiO i 1972 og hadde turnustjeneste i Sør-Varanger i Finnmark. Han har også vært overlege ved i helsevernet for psykisk utviklingshemmede i Finnmark. I midten av 1980-årene var han i en periode på halvannet år landsbylege i Zimbabwe.
 
Han tok juridisk embetseksamen (cand.jur.) i 1988 og avla den juridiske doktorgrad (dr.juris.) i 1996. I 1997 ble han professor ved Institutt for offentlig rett ved UiO. Hans arbeidsfelt har særlig vært innen helserett, likestillingsrett og menneskerettigheter. Syse var leder av Likestillings- og diskrimineringsnemnda 2005-2009. Han har også vært instituttleder, tidsskriftsredaktør og er forfatter av flere fagbøker innen velferdsrettslige emner. 

Syse har også vært politisk aktiv blant annet som leder for Finnmark SV i fire år.  

Han er gift med Karin Beate Theodorsen.

## Referanser


## Eksterne lenker
* Aslak Syses hjemmeside ved UiO
Juan Galindo

**Juan Galindo** (født 1802, død 1839 i Tegucigalpa) var en mellomamerikansk oppdager, arkeolog og uavhengighetskjemper av spansk-engelsk-irsk avstamning. Han er kjent for sin utforskning av mayaruiner.

Galindo var sønn av en spansk embetsmann i Costa Rica (i det daværende Ny-Spania). I en ung alder sluttet han seg til uavhengighetsbevegelsen, og ledet beleiringen av Omoa for den som inntok fortet. Havnebyen Omoa i det nåværende Honduras, var på det tidspunktet den siste spanske høyborgen i Mellom-Amerika.

Etter uavhengigheten fra Spania ble oppnådd i 1823, arbeidet Galindo som embetsmann for Den mellomamerikanske føderasjon, han var en stund guvernør i Petén og arbeidet ved ambassadene i Havanna og USA.  Han beskjeftiget seg også med oppmåling, kartografi og topografi samt studier av lokale skikker. Galindo er også kjent for oppdiktede fortellinger om det lokale plantelivet.

Han utforsket også mayaruiner, særlig i Palenque og Copán. I motsetning til andre forskere i de førkolumbiske kulturer på hans tid, var Galindo den første, der gikk inn for den (riktige) tesen, at bygningsverkene ikke var skapt av en av de antikke høykulturer, men av forfedrene til mellomamerikansk opprinnelige innfødte befolkning, mayaene.

Som lojal støttespiller til den liberale presidenten Francisco Morazán, ble Galindo involvert i borgerkrigen, da denne brøt ut i 1838. Han deltok i flere slag, og da styrker fra Nicaragua i 1839 erobret Tegucigalpa, ble Galindo drept i kamp.

## Referanser
Benedikte Moltumyr Høgberg

**Benedikte Moltumyr Høgberg** (født 1972) er en norsk jurist. Hun er professor ved Institutt for offentlig rett ved Det juridiske fakultet ved Universitetet i Oslo. Høsten 2009 disputerte hun med doktoravhandlingen *Tilbakevirkningsforbudet i norsk rett*. Hun ble førsteamanuensis ved Institutt for offentlig rett i 2012 og fikk samme år opprykk til professor. Hennes forskningsområder omfatter statsrett, menneskerettigheter og juridisk metode. Høgberg har tidligere jobbet for Advokatfirmaet Schjødt, som dommerfullmektig på Eidsvoll og en kort periode i Justisdepartementets lovavdeling.

Høgberg var fagsekretær for Menneskerettighetsutvalget (Lønning-utvalget) som fremmet forslag til nye menneskerettigheter i Grunnloven frem mot grunnlovsjubileet i 2014. Hun ble medredaktør av *[[Tidsskrift for rettsvitenskap]]* i 2014.

Høgberg er oldebarn av den tidligere stortingspolitikeren Ole Martin Lappen.

## Referanser


## Eksterne lenker
Øyenvipp

En **øyenvipp** eller **øyevipp** er et hår som vokser på kanten av et øyelokk. Øyevipper finnes hos mennesker og andre pattedyr. Også enkelte andre dyregrupper, som for eksempel neshornfugler, har øyevipper.

Øyevippene beskytter øyet mot rusk og annet da de er følsomme for berøring og utløser blunkerefleksen.

Noen mennesker gjør øynene og øyevippene tydeligere ved hjelp av sminke. Vippene kan gjøres mørkere med maskara eller lengre med bruk av falske, løse øyevipper.

## Eksterne lenker
*
Ilen

**Ilen** er en navnegård og et boligområde i Askim i Indre Østfold kommune. Her ligger også Ihlen Industriområde.

## Referanser
Hurrahølet

**Hurrahølet** er et sted, et dalsøkk, i tidligere Askim kommune, vest for Askim sentrum. Om morgenen 13. april 1940 hadde de tyske styrkene brutt gjennom ved Fossum bro og rykket østover. Det var her ved Hurrahølet at de norske styrkene forsøkte å gå til motangrep, men dette ble slått tilbake.   

Ved Hurrahølet finnes det blant annet en av Norges største REMA 1000-butikker. Deltagruppen og en Husqvarnaforhandler holder også til her, samt Askim Frukt- og Bærpresseri.

## Etymologi
Mulige opphav til navnet

* Noen mener at navnet Hurrahølet kommer av at det før i tida var en skysstasjon for reisende på vei til Oslo, hvor det var mye drukkenskap. 
* Andre hevder at navnet har sammenheng med at det var her barnetoget fra Rom Skole begynte å rope hurra i 17. mai-toget.
* På folkemunne er "Hurrahølet" veikrysset som tar av inn til Bærpresseriet fra fylkesvei 128, også kalt Aspeli.  En forklaring på opprinnelsen til dette navnet er at det lå et aspeholt her som på slutten av 1800-tallet var et samlingssted der anleggsarbeiderne ved Kykkelsrud kraftstasjon festet etter at lønnen var utbetalt. En av disse arbeiderne, Karl Johansen, skal ha blitt kalt Hurra-Karl.

## Referanser


## Eksterne lenker
Nybråten

**Nybråten** er et lite sted i Askim kommune i Østfold. Her finnes blant annet et stort boligfelt som strekker seg fra Glava Askim til Sollia. 

## Referanser
Langnes (Askim)

:*Se også: [[Tromsø lufthavn]], Langnes*

**Langnes** er et sted i Indre Østfold kommune i Østfold. Stedet ligger i utkanten av Askim, ikke langt fra Ilen og Spydeberg. Her var også holdeplass for tog, men den ble nedlagt i 2012.

Stedet er mest kjent for slaget ved Langnes skanse i 1814, som markerte slutten på Napoleonskrigene i Skandinavia. I dag er deler av skansen pløyet ned i åkeren til Langnes gård, men den lille kollen ligger der ennå. Det er satt opp en bauta på toppen av kollen til minne om de som falt under slaget.

Krigshandlinger fant sted ved Langnes også under andre verdenskrig i 1940.

## Litteratur
* Henrik August Angell, *Syv-aars-krigen for 17de mai 1807-1814*, Kristiania, 1914, utgitt på nytt 1995 ISBN 82-90520-23-9 (Ebok fra bokhylla.no)
* Terje H. Holm, *Forsvarsmuseets Småskrift nr. 7: Med plotons! Høire-sving! Marsch! Marsch!* 1991 ISBN 82-991167-7-5 (Ebok fra bokhylla.no)

## Eksterne lenker
* Askim kommune: Slaget ved Langnes 1814
* Slaget ved Langnes skanse på Lokalhistoriewiki
Grøttvet

**Grøttvet** (også skrevet *Grøtvet* og *Grøtvedt*) er en navnegård og et boligområde i tettstedet Askim i Indre Østfold kommune i Østfold.

Her finnes blant annet Eid barneskole, Grøtvedt ungdomsskole, Grøtvedt Plantesenter, Askim Golfpark og Grøtvedt Menighetssenter.

## Referanser
Latteryoga

**Latteryoga** (*Hasyayoga*) er en praksis som involverer langvarig frivillig latter. Latteryoga er basert på troen på at frivillig latter gir de samme fysiologiske og psykologiske fordelene som spontan latter. Latteryoga foregår i grupper, med øyekontakt og lekenhet mellom deltakerne. Tvunget latter blir så til ekte og smittende latter. Øvelsene involverer ikke humor eller komedie.

Latteryoga ble populært som en øvelse utviklet av indiske legen Madan Kataria, som skrev om praksisen i boka *Laugh For No Reason fra 2002.*

## Referanser
Vamma

**Vamma** er et tettsted i Askim kommune i Østfold.

Vamma ligger nær grensen til Skiptvet, helt i utkanten av Askim. Vamma kraftverk ligger i Vamma.

## Eksterne lenker
* Askim kommune
Marianne Andreassen

**Marianne van den Houten Andreassen** (født 1. august 1961 i Harstad) er en norsk samfunnsøkonom, byråkrat og politiker (Ap). Hun var statssekretær fra 1993 til 1997. Hun var Stortingets direktør fra mai 2018 til juni 2022.

Andreassen er cand.oecon. fra Universitetet i Oslo. Fra 1991 til 1999 hadde hun ulike politiske rådgiverstillinger. Fra 1993 til 1997 var hun statssekretær for Arbeiderpartiet,  for to handelsministere og to finansminstre. Hun ble deretter seniorøkonom Gjensidige NOR før hun i 2000 ble konserndirektør i Sparebank 1, en stilling hun hadde frem til 2004. I 2004 ble hun oppnevnt av Kjell Magne Bondeviks andre regjering som den første direktøren i Senter for statlig økonomistyring.

Fra november 2012 til mai 2018 var hun administrerende direktør i Statens lånekasse for utdanning.

Andreassen tiltrådte som Stortingets direktør 2. mai 2018.

Det vakte en viss oppsikt da Andreassen i november 2021 opplyste at Stortinget hadde satt i gang granskinger knyttet til bostøtteordningen i Stortinget, men at en ikke skulle granske enkeltsaker tilbake i tid. Senere gikk presidentskapet ut og forsikret om at også enkeltsaker skulle granskes. Stortingspresident Eva Kristin Hansen trakk seg som stortingspreisdent 18. november 2021. I forbindelse med diskusjonen om stortingspresident Eva Kristin Hansens bostøtte viste Andreassen til at reglene om pendlerbolig hadde vært krystallklare siden 2006 og at stortingspresidenten brøt reglene da hun tok imot gratis pendlerbolig fra Stortinget.
 

I juni 2022 gikk Andreassen av som stortingsdirektør som følge av at Datatilsynet ila Stortinget et overtredelsesgebyr for mangelfull IT-sikkerhet.

Marianne Andreassen tiltrådte som finansdirektør ved Oslo universitetssykehus fra 1. april 2023.

## Referanser


## Kilder
* *[[Hvem Hva Hvor]] 2005* side 118

## Eksterne lenker
*
Arkeologiåret 1826

**Arkeologiåret 1826** er en oversikt over blant annet utgravninger, fødte og avdøde personer med tilknytning til arkeologi i 1826.

## Utgravninger
* Sogneprest Hadeln graver i «Prinsehaugen» på Reheia på Karmøy, og finner en stor gullring. Dette gir støtet til en rekke flere utgravninger.

## Andre hendelser
* Runesteinen Gjerde I blir hentet inn til Bergen Museum.

## Fødsler
*27. mars – Johannes Overbeck, tysk arkeolog (død 1895)
*29. juni – Charles Beulé, fransk politiker og arkeolog (død 1874)
*11. desember – William Waddington, fransk politiker, arkeolog og numismatiker (død 1894)
*Hormuzd Rassam, osmansk arkeolog og assyriolog (død 1910)

## Dødsfall
* 10. mars – John Pinkerton, skotsk antikvar, forfatter, forfalsker, pseudohistoriker og en tidlig talsmann for teorien om den germanske rases overlegenhet (født 1758)
* 7. april – Thomas Jefferson, USAs president og blant annet arkeolog (født 1743)
* 10. juni – Marianna Candidi Dionigi, italiensk maler, forfatter og arkeolog (født 1756)
* 7. juli - Taylor Combe, britisk numismatiker og arkeolog (født 1774)
* 31. desember – François Mazois, fransk arkitekt og arkeolog (født 1783)
* Carl Birger Rutström, svensk riksantikvar (født 1758)


Fil:Marianna_Dionigi_Italian_painter.jpg|Marianna Candidi Dionigi(1756–1826)
Fil:William_Waddington.jpg|William Waddington(1826–1894)
Odd Emil Blomdal

**Odd Emil Blomdal** (født 30. januar 1927 i Horten, død 27. september 2015) var marineoffiser, jurist, generaladvokat og sysselmann på Svalbard.

Blomdal var offiser i Sjøforsvaret fra 1947 og ble orlogskaptein i 1962. Han var rådgiver ved oppbyggingen av den etiopiske marine. Blomdal ble cand.jur. i 1952 og tok senere studier innen statsvitenskap og offentlig rett. Fra 1966 til 1978 underviste han ved Krigsskolen, mens han fra 1978 til 1980 var dommer ved Hålogaland lagmannsrett. Fra 1980 til 1988 hadde han stillingen som generaladvokat, og fra 1988 var han lagdommer hos Eidsivating lagmannsrett. I 1991 ble han utnevnt til sysselmann på Svalbard, en stilling han hadde til 1995. Fra 1996 til han gikk av med pensjon var han ekstraordinær lagdommer ved Borgarting lagmannsrett.

Arne Willy Dahl tok over stillingen som generaladvokat etter Odd Emil Blomdal.

## Publikasjoner
* Blomdal. O. 1974. Krigens rett. Oslo, Forsvarets Sanitet.
* Blomdal, O. 1984. Militært helsepersonell og taushetsplikten. Oslo, Generaladvokatembetet. Militærjuridiske småskrifter.

## Referanser


## Eksterne lenker
*  Nekrolog i Aftenposten 2. oktober 2015
* Minneord - Svalbardposten 8. oktober 2015
Terna

En **terna** er en liste med tre navn i sammenheng med utvelgelsen av en katolsk biskop. 

Når en bispestol er vakant, igangsettes det innen den katolske kirke noen prosesser for utvelgelse av ny biskop. Den regulære fremgangsmåte i den største del av det katolske kirkefellesskap er at den pavelige nuntius eller den pavelige delegat oppstiller en liste på tre kandidater (*ternos, qui dicuntur, Apostolicae Sedi proponendos*) etter å ha vurdert en liste over mulige bispeemner som er oppsatt av den lokale bispekonferanse. Navn på ternaen kan til tider også delvis stamme fra annen input. 

Nuntien skal så anstille nærmere undersøkelser vedrørende kandidatenes egnethet. Denne granskningsprosessen kan være nokså bred, med omfattende konsultasjoner, men den er hemmelig, og de forskjellige kommentarer blir heller ikke offentliggjort for historikere i ettertid. 

Nuntien sender så de tre navnene og det sammensatte dossier av kommentarer til Pavestolen. Han uttrykker da også sin egen anbefaling.

Kirkeretten kjenner også en prosedyre der en terna med bispekandidater sendes *fra* Pavestolen. Det gjelder visse områder der gamle bispevalgsordninger er gitt forrang fremfor den vanlige kirkelovs bestemmelser. Da fremlegger Paven tre navn, hvorav én utvelges av det lokale domkapittel. 

Det kjennes historisk og i noen drag fra moderne praksis også andre varianter av bispevalg der en terna inngår.

## Referanser
Lars Haukaas

**Lars Haukaas** (født 4. november 1948 i Oslo) er en norsk organisasjonsmann og jurist, kjent som administrerende direktør i Arbeidsgiverforeningen Spekter frem til 19. mars 2013. 

Haukaas tok cand.jur. ved Universitetet i Oslo i 1976 og arbeidet ved Forbruker- og administrasjonsdepartementet i perioden 1974 til 1983. Etter dette arbeidet han ved Norsk Medisinaldepot fra 1983 til 1989, hvorpå han hadde stillingen som konserndirektør i Norges Statsbaner frem til 1994. Etter dette var han ansatt i arbeidsgiverforeningen NAVO (som senere skiftet navn til Spekter), hvor han fra 1995 ble forfremmet til administrerende direktør. 

Haukaas satt også som styreleder ved Ullevål universitetssykehus i perioden 1996 til 2000, før han trakk seg i protest mot et innsparingsforslag for sykehusets underskudd. Han var også leder for Scenekunstutvalget hos Norsk kulturråd i perioden 2000 til 2002, og har vært styreformann for interesseorganisasjonen Jernbanealliansen.

## Referanser


## Eksterne lenker
* SNL.no – Oppføring av Lars Haukaas hos Store Norske
Kirsten Bryhni

**Kirsten Helga Bryhni** (født 8. juli 1944 i Asker, død 17. november 2009) var en norsk filmprodusent som fra 2004 til 2008 var direktør for Norsk filmutvikling. Hun hadde lang erfaring fra filmbransjen og var assistent på filmene Oss (1976) og Kjære Maren (1976). I 1978 var hun med på produksjonen av Formynderne. Hun var production manager for Liten Ida (1981) og Krypskyttere (1982) og produsent for Søsken på Guds jord (1983)

Hun hadde vært leder for produsentlinjen ved Filmhøgskolen på Lillehammer og var fram til 2003 direktør for Audiovisuelt produksjonsfond. Etter at hun gikk av som direktør for Norsk filmutvikling ved sammenslåingen til Norsk filminstitutt i 2008, var hun faglig rådgiver der til hun døde året etter.

## Filmografi
;Etter 1985:
* *[[Makaroni Blues]]* (1986) 
* *[[Over stork og stein]]* (1994)
* *[[H.C. Andersen og den skæve skygge]]* (1998) 
* *[[Sofies verden]]* (1999)
* ''Sofies verden'' (TV) (2000) TV mini-serie
* *[[Hamilton]]* (2001) (TV)
* ''Anniken'' (2009)

## Referanser


## Kilder
* *[[Hvem Hva Hvor]] 2005* side 119
* Nina Refseth, Kristenn Einarsson: *Minneord Kirsten Bryhni* i Aftenposten Kultur 23. november 2009 side 13.

## Eksterne lenker
* 
* Pressemelding, 12.12.2003 Utgiver: Kultur- og kirkedepartementet ''Ny direktør for Norsk filmutvikling tilsatt''
Ziusudra

**Ziusudra** (bokstavelig «liv i fjerne dager», dvs. «[den med] langt liv») er en sagnskikkelse i sumerisk mytologi. Ziusudra har flere likhetstrekk med **Utnapisjtim** som nevnes i *[[Gilgamesj]]eposet*, og en lignende overlever er også kjent som Atrahasis. Navnet Ziusudra betyr «han fant liv» på sumerisk, og navnet Utnapisjtim kan bety det samme på akkadisk.

Ifølge noen versjoner av sagnet var han eller faren hans, Ubara-Tutu, den siste kongen i oldtidsbyen Shuruppak før syndfloden. En tekst i *Shuruppaks instruksjoner* fra rundt 2600 f.Kr. inneholder visdomsord fra sagnkongen Shuruppak, som i denne overleveringen er sønn av Ubar-Tutu og far til Ziusudra, som er den rådene er rettet til.

På samme måte som Bibelens Noah overlevde Ziusudra flommen. Han sies å ha bosatt seg på Dilmun, som arkeologene Peter Glob og Geoffrey Bibby har identifisert som dagens Bahrain. Med økonomisk støtte fra Bahrains regent, Salman bin Hamad al Khalifa, begynte de i 1953 sine utgravninger som avdekket et tempel med en hellig brønn viet til guden Enki, og under det portugisiske fortet, Qal'at al-Bahrain, et palass der det ble funnet segl og vekter fra handelsforbindelser med  Ur i Sumer og Induskulturen langt øst.

## Referanser
Endgame (album)

***Endgame*** er et musikkalbum fra det amerikanske thrash metal-bandet Megadeth.

Albumet er det tolvte studioalbumet fra bandet, og det ble utgitt 9. september 2009 av Roadrunner Records. Det er det første albumet med gitarist Chris Broderick, som erstattet Glen Drover i 2008. Albumet debuterte på #9 på Billboard 200 listen i USA. Det ble laget singler for sporene «Head Crusher» og «44 Minutes».

## Sporliste
# «Dialectic Chaos» (instrumental) – 2.24
# «This Day We Fight!» – 3.31
# «44 Minutes» – 4.37
# «1,320» – 3.51
# «Bite the Hand»* – 4.01
# «Bodies» – 3.34
# «Endgame» – 5.52
# «The Hardest Part of Letting Go... Sealed With a Kiss» – 4.42
# «Head Crusher» – 3.26
# «How the Story Ends»- 4.47
# «The Right to Go Insane» – 4.20
*'Japansk bonusspor'''
# «Washington Is Next!» (konsertopptak)

## Personell
* Dave Mustaine – vokal & gitar
* Chris Broderick – gitar
* James LoMenzo – bassgitar 
* Shawn Drover – slagverk

## Eksterne lenker
*
Henrik Bull

**Henrik Bull** er navnet til flere personer:

* Henrik Bull (arkitekt), norsk arkitekt (født 1864)
* Henrik Bull (jurist), norsk jurist (født 1957)
* Henrik Johan Bull, norsk forretningsmann og skipsreder (født 1844)
Arkeologiåret 1824

**Arkeologiåret 1824** er en oversikt over blant annet utgravninger, fødte og avdøde personer med tilknytning til arkeologi i 1824.

## Utgravninger
* I Egypt blir gravene i Teben gravd ut (og igjen i 1827–28).
* Nær Mexico by blir borggården i det store tempelet i Tenochtitlan gravd ut.
* I Hastings blir det indre av slottet gravd ut, noe som avslører kapellet, domkapittelhuset og annet.

## Funn
* I Hastings, da det indre av slottet graves ut, blir kapellet oppdaget, sammen med domkapittelhuset og andre kontorer.

## Andre hendelser
*Museo Egizio etableres i Torino.

## Fødsler
* 9. mars – Pellegrino Tonini, italiensk arkeolog og numismatiker (død 1884)
* 4. juli – Hermann Dannenberg, tysk numismatiker og jurist (død 1905)
* 2. august – Frederick Spurrell, engelsk geistlig og arkeolog (død 1902)
* 30. august – Emil Vedel, dansk jurist, departementsråd, amtsmann, og arkeolog (død 1909)

## Dødsfall
* 18. mars – Ferdinand Franz Wallraf, tysk kunstsamler, numismatiker og kunsthistorisk forfatter (født 1748)
* 23. april – Richard Payne Knight: britisk kunstkjenner, samler og amatørarkeolog (født 1750)

## Referanser


## Se også
*Oldtidens Egypt / Egyptologi
Arkeologiåret 1823

**Arkeologiåret 1823** er en oversikt over blant annet utgravninger, fødte og avdøde personer med tilknytning til arkeologi i 1823.

## Utforskninger
* Lorentz Diderik Klüwer tegner og beskriver Hønensteinen, som siden har gått tapt.

## Funn
* Sogneprest Hadeln graver ut «Prinsehaugen» på Reheia, Karmøy. Han finner en halsring av gull fra bronsealderen og selger den til Universitetets Oldsaksamling.
* Den røde dame fra Paviland av William Buckland, Gowerhalvøya i  Sør-Wales. 
* Smythes megalitt.

## Fødsler

## Dødsfall

## Se også
*Oldtidens Egypt / Egyptologi

## Referanser
Per Waldvik

**Per Waldvik** (født 1950) er en svensk skuespiller, produsent og pedagog.

Waldvik har vært engasjert ved Kungliga Dramatiska Teatern, Stockholms Stadsteater, Östgötateatern, Folkteatern, TV-teatern, Radioteatern og Fria Teatern.

Han er far til skuespilleren Maria Bonnevie.

## Filmografi
* 1995 – *[[Höst i paradiset]]*
* 1988 – *[[Mannen med jojon]]*
* 1980 – *[[Mannen som blev miljonär]]*
* 1977 – *[[Lära för livet]]* (TV-serie)
* 1973 – *[[Någonstans i Sverige]]* (TV-serie)
* 1971 – *[[Äppelkriget]]*

## Eksterne lenker
*
Henrik Bull (jurist)

**Henrik Bull** (født 1957 i Oslo) er en norsk jurist og høyesterettsdommer. Han tok juridisk embedseksamen i 1984.

Etter eksamen var han konsulent og deretter førstekonsulent i Justis- og politidepartementets lovavdeling, og fra 1988 til 1996 lovrådgiver samme sted. Fra 1987 til 1988 var han dommerfullmektig ved Nedre Romerike sorenskriverembete. Fra 1996 til 2001 var han stipendiat ved Universitetet i Oslo, Juridisk fakultet, Senter for Europarett.

Han disputerte til juridisk doktorgrad i 2002 med avhandlingen *EØS-avtalen og import av finansielle tjenester*. Etter dette var han førsteamanuensis og direktør for Senter for Europarett til 1. januar 2006, da han ble utnevnt til dommer ved EFTA-domstolen i Luxembourg.

Den 18. juni 2010 ble Bull utnevnt til dommer ved Norges Høyesterett. Han tiltrådte i januar 2011. 

## Bibliografi
* *Det indre marked for tjenester og kapital: Import av finansielle tjenester* (2002).

## Referanser
Magnus Aarbakke

**Magnus Aarbakke** (1934–2025) var en norsk jurist, professor i skatterett og tidligere høyesterettsdommer. Han ble født på Tysnes i Hordaland (nå i Vestland fylke).

Aarbakke ble i 1961 cand.jur. Etter å ha arbeidet en tid som vitenskapelig assistent ved Nordisk institutt for sjørett, ble han stipendiat ved Det juridiske fakultet, Universitetet i Oslo. Han avla i 1967 den juridiske doktorgrad med avhandlingen *Virksomhetsbegrepet i norsk skatterett*. Fra 1968 til 1990 var Aarbakke professor ved Universitetet i Oslo. Han arbeidet deretter noen år som advokat i Oslo. I 1994 ble han utnevnt til dommer i Norges Høyesterett, et embete han beholdt til 2002. 

Aarbakke hadde skatterett som sitt spesiale. Gjennom sitt forfatterskap, undervisning og utredningsarbeid etablerte han skatterett som akademisk disiplin i Norge. 

Han var redaktør for *[[Tidsskrift for rettsvitenskap]]* i en årrekke.  og ledet utvalget som i 1989 la fram NOU 1989:14 «Bedrifts- og kapitalbeskatningen – en skisse til reform».

Han ble æresdoktor ved Uppsala universitet i 1996 og ved Universitetet i Bergen i 2000. Han fikk i 1988 Fridtjof Nansens belønning for fremragende forskning med den tilhørende Nansenmedaljen for fremragende forskning.

Aarbakke døde den 11. juni 2025 i Asker.

## Bibliografi (utvalg)
* *Ansvarlige selskaper og indre selskaper*, 7. utgave, Oslo: Universitetsforlaget, 2008
* *Aksjeloven og allmennaksjeloven*, 2. utgave, kommentarer av Magnus Aarbakke *et al.*, Oslo: Tano Aschehoug, 2004
* *Skatt på formue*, 4. utgave, Oslo: Universitetsforlaget, 2002
* *Skatt på inntekt*, 4. utgave, Oslo: Universitetsforlaget, 1990
* *Innføring i norsk aksjeselskapsrett*, Oslo: Universitetsforlaget, 1982
* *Inntektsbeskatning av ansvarlig selskap og kommandittselskap*, Oslo: Universitetsforlaget, 1979

## Referanser
Heini Johansen

**Heini Johansen** (1934–2022) var en færøysk banksjef og politiker.

Han vokste opp i Tórshavn, der faren var tømrer. Han gikk først i lære hos ham. Senere ble han kontorist hos fiskernes lønnssikringsfond. I 1956 begynte han som bankassistent i Føroya Banki i Tórshavn. Fra 1963 til 1994 var Johansen banksjef ved Føroya Bankis filial i Vestmanna.

Johansen var varamann til Lagtinget fra Norðurstreymoy fra 1990 til 1994, valgt for Javnaðarflokkurin. Han møtte fast for regjeringsmedlemmet Thomas Arabo fra 1991 og ut perioden. Heini Johansen satt i Lagtingets markedskomité og Lagtingets miljøvernkomité. Han stilte ikke til gjenvalg i 1994.

Han giftet seg i 1958 med Finngerð Dam, datter av Færøyenes tidligere regjeringssjef Peter Mohr Dam og søster til tidligere regjeringssjef Atli Dam.

## Referanser
Vatsayayana Mallanaga

**Mallanaga Vātsyāyana** er navnet på en indisk filosof som levde i India en gang på 200-tallet e.Kr. i antagelig Pataliputra, det vil si dagens Patna. Han er tilskrevet som forfatteren av *[[Kama Sutra]]*, den mest kjente boken i verden om menneskelig seksualitet. Han bør ikke forveksles med Pakṣilasvāmin Vātsyāyana, forfatteren av Nyāya Sutra Bhāshya, den første bevarte kommentaren på Akshapada Gotamas *Nyāya Sūtras*. 

Man vet generelt sett veldig lite om Mallanaga Vātsyāyana, skjønt det er antatt at hans disipler dro ut på hans instruksjoner og reiste rundt i Himalayafjellene for å påvirke stammene der til slutte med deres religiøse kulter og ofringer. Det er sagt at han skapte legenden om Tara blant fjellstammene som en tantrisk gudinne. Hans interesse i menneskelig seksuell aktivitet som et medium for å oppnå åndelighet ble samlet i hans avhandling Kama Sutra. Mot slutten av denne teksten omtaler hans seg selv:

## Referanser
Arkeologiåret 1822

**Arkeologiåret 1822** er en oversikt over blant annet utgravninger, fødte og avdøde personer med tilknytning til arkeologi i 1822.

## Utforskninger

## Utgravninger

## Funn
* Kongelisten fra Torino blir oppdaget av Bernardino Drovetti.

## Publiseringer
*  *Descriptions of the Ruins of an Ancient City, discovered near Palenque* publisert i London. Den første boken om Mayafunnstedet i Palenque, basert på beretningene til Antonio Bernasconi og Antonio del Rio, og illustrert med graveringer basert på tegninger av Bernasconi og Luciano Castañeda.

## Fødsler

## Dødsfall


Fil:Heinrich Schliemann.jpg|Heinrich Schliemann(1822–1890)
Fil:Heinrich Brunn - Imagines philologorum.jpg|Heinrich Brunn(1822–1890)
Fil:Shishk.jpg|Conrad Schick(1822–1901)


## Se også
*Oldtidens Egypt / Egyptologi
Arne Wilhelmsen

**Arne Wilhelmsen** (født 15. juni 1929 i Oslo, død 11. april 2020 i Palma de Mallorca i Spania) var en norsk forretningsmann og skipsreder.

Wilhelmsen var utdannet ved Harvard Business School, der han i 1953 tok graden Master of Business Administration. Før utdannelsen var han i 1948 dekksgutt i Wallenius Lines, i 1950 befraktningsassistent i E. B. Lund & Co og i 1950–1951 skipsmegler i New York. Han var også skipsmegler samme sted 1953–1954.

Wilhelmsen arbeidet fra 1954 i familiens rederi, Anders Wilhelmsen & Co AS, der han i 1961 ble administrerende direktør. Han var sentral i etableringen av cruiserederiet RCCL i 1969. Wilhelmsen hadde en rekke styrverv i norsk og utenlandsk næringsliv og verv i forskjellige norske bransjeorganisasjoner, deriblant Norges Rederiforbund og Arbeidsgiverforeningen for skip.

Wilhelmsen ble i 2005 forfremmet til kommandør av St. Olavs Orden for «samfunnsgavnlige virke.» Han var også kommandør av Finlands løves orden og ridder av Æreslegionen.

Arne Wilhelmsen var sønn av Anders Wilhelmsen og bror av Gjert Wilhelmsen.

## Referanser
Gjert Wilhelmsen

**Gjert Wilhelmsen** (født 12. februar 1927, død 28. februar 2018) var en norsk forretningsmann og skipsreder.

Wilhelmsen var utdannet sivilingeniør fra Norges tekniske høgskole, der han i 1951 gikk ut fra skipslinjen. Han ble i 1961 medeier i familiens rederi, Anders Wilhelmsen & Co AS, og fra 1968 også av cruiserederiet RCCL. I sin karriere innen shipping var han vært engasjert i utviklingen av skip og rigger for oljesektoren. Wilhelmsen var også engasjert i Det Norske Veritas, i Norges Rederiforbund og i Marintek i Trondheim. Fra 1993 til 1996 var Wilhelmsen president i Norsk Selskab til Skibbrudnes Redning.

Wilhelmsen ble i 2005 forfremmet til kommandør av St. Olavs Orden for «samfunnsgavnlige virke.» Han ble også utnevnt til kommandør av Finlands løves orden og ridder av Æreslegionen.

Gjert Wilhelmsen var bror av Arne Wilhelmsen.

## Referanser
CyberWatcher

**CyberWatcher** er et norsk teknologiselskap som utvikler løsninger for nyhetssøk, nyhetsfiltrering og medieovervåking. Selskapet ble etablert i 1999 med hovedkontor på Lysaker utenfor Oslo, Norge.

I 2001 ble CyberWatcher fremhevet av Bill Gates som en global pioner innen .NET.

I 2003 mottok CyberWatcher prisen European Seal of Excellence for tjenestene selskapet utviklet.

I 2004 ble Intellisearch etablert som en spin-off av CyberWatcher. IntelliSearch mottok samme år PC Worlds pris for beste IT-produkt.

I 2005 ble CyberWatchers norske kundeportefølje kjøpt opp av Intermedium. 

I 2008 ble Updatum AB etablert som et datterselskap til CyberWatcher og Updatum AB overtok CyberWatchers partnere og kunder i Europa. Updatum spesialiserer seg på å levere informasjonstjenester og løsninger innen medieovervåking og markedsovervåking, mens CyberWatcher fokuserer på å utvikle ny teknologi. 

I 2013 ble CyberWatcher kjøpt opp av Solid Publication (nå Solid Media Group). 

## Referanser



## Eksterne lenker
* Nettsted (eng.)
Dag Michalsen

**Dag Michalsen** (født 10. mai 1957) er professor ved Institutt for offentlig rett ved Det juridiske fakultet ved Universitetet i Oslo, samt professor II ved Det juridiske fakultet ved Universitetet i Tromsø - Norges arktiske universitet. Michalsens hovedområder er rettshistorie og rettskildelære. 

Michalsen tok i 2016 over etter Hans Petter Graver som dekan ved Det juridiske fakultetet, Universitetet i Oslo.

## Bibliografi
* Ola Mestad og Dag Michalsen (red.) *Grunnloven Historisk kommentarutgave 1814-2020* Universitetsforlaget 2021 ISBN 9788215022581 
* Hovedredaktør for *Nye Perspektiver på Grunnloven 1814-2014*, bind 1-6, Pax forlag, Oslo 2013-2014. 
* Redaktør for *Unntakstilstand og forfatning: Brudd og kontinuitet i konstitusjonell rett.* Pax Forlag.  ISBN 978-82-530-3634-2.
* Michalsen, Dag: *Rett. En internasjonal historie*. Pax Forlag 2011 (ISBN 978-82-530-3453-9)
* Michalsen, Dag: *Romerrettsideologi*. Pax Forlag 2008 (ISBN 978-82-530-3097-5).
* Michalsen, Dag: *Reading Past Legal Texts*. Oslo: Unipax 2006 (ISBN 8281520078).
* Michalsen, Dag: *Rett, historie, metode*. Oslo: Institutt for offentlig rett 2005 (ISBN 82-8063-047-3) ;Volum 2005.
* Michalsen, Dag; Mestad, Ola: *Rett, nasjon, union. Den svensk-norske unionens rettslige historie 1814-1905*. Universitetsforlaget 2005 (ISBN 82-15-00758-9).

## Referanser


## Eksterne lenker
* 
*  Dag Michalsens hjemmeside ved UiO
Replot

**Replot** (finsk: *Raippaluoto*) er en tidligere kommune i landskapet Österbotten i Finland. Kommunen hadde  innbyggere i 1970. Replot var en svenskspråklig kommune (98,4 % svensktalende i 1960).

Kommunene Björköby, Kvevlax, Replot og hoveddelen av Solf ble slått sammen med Korsholm 1. januar 1973.

Replot er en øy i Kvarken utenfor Vasa. Siden 1997 er øya forbundet med fastlandet i Korsholm via den 1045&nbsp;meter lange Replotbron, som er Finlands lengste bro.

Finlands første og eneste UNESCO-verdensnaturarvsted *[[Kvarken]]s skärgård* omfatter størstedelen av øya Replot og øyene utenfor.

## Referanser




## Eksterne lenker
* 
* Replot
* Korsholms skärgård
* Kvarkens skärgård
Marit Anne Hauan

**Marit Anne Hauan** (født 1955) er en norsk folklorist og forfatter. Hun var direktør ved Tromsø Museum i 2005–2017.  

Hauan er utdannet folklorist fra Universitetet i Bergen høsten 1984 med avhandlinga *Læstadianer og runer – en nordnorsk folkemedisiner idag*. Hun har publisert en rekke artikler i tidsskrift og antologier samt boka *Ny-Ålesund fortellinger fra gruveliv på Svalbard*. Hennes forskningsfelt er fortellertradisjon og fortellingers rolle i konstitueringen av identitet, maskulinitet og regionalitet, samt folketro og kulturarv i regionale kontekster. Hun var redaktør for tidsskriftet Tradisjon fra 1996–2001 og del av redaksjonsrådet for Acta Borealia: Nordic journal of circumpolar societies 2003–. Hun var en av tre redaktører for *Nordnorsk kulturhistorie*, et tobinds verk som utkom i 1994 og som ble belønnet med Brageprisen. 

## Verv
Hauan var prosjektleder i forskergruppa «Dømt til å velge fritt?» Refleksivitet og hverdagskultur og NUFF – Nordiske Ung Folk Forskere 1998-2001. Fra 2003 til 2008 var hun medlem av styringsgruppen for kvensk forskning, Norges forskningsråd / Universitetet i Tromsø. Fra 1999 til 2003 var hun medlem av Den nasjonale polarforskningskomite, og medlem av universitetsstyret ved Universitetet i Tromsø 1999–2001. Hun har vært medlem av Den nasjonale forskningsetiske komité for samfunnsvitenskap og humaniora (NESH), UHRs museumsutvalg, styret for MUSIT samt styret i Buktafestivalen. 

## Referanser


## Litteratur
Björköby (Korsholm)

**Björköby** er en landsby og en tidligere kommune i landskapet Österbotten i Finland. Kommunen hadde  innbyggere i 1970. Björköby var en svenskspråklig kommune (100&nbsp;% svensktalende i 1960).

Den 1. januar 1973 ble Björköby, sammen med kommunene Kvevlax, Replot og hoveddelen av Solf, slått sammen med Korsholm.

Björköby ligger på øya *Björkö* i Kvarken utenfor Vasa. Björkö er forbundet med øya Replot via en fylling. Fra Replot kommer man til fastlandet i Korsholm via Replotbron (åpnet 1997).

Finlands første og eneste UNESCO-verdensnaturarvsted *[[Kvarken]]s skärgård* omfatter skjærgården rundt Björkö.

## Referanser




## Eksterne lenker
* 
* Korsholms skärgård
* Kvarkens skärgård
Tyskland under Vinter-OL 1960

**Tyskland under Vinter-OL 1960**. Syttifire sportsutøvere fra Tyskland, femtiseks menn og atten kvinner, deltok i åtte sporter under Vinter-OL 1960 i Squaw Valley i California. De deltok i alpint, langrenn, kunstløp, skihopping, skøyter, ishockey, kombinert og skiskyting. Tyskland som stilte med et lag, med utøvere fra både DDR- og Vest-Tyskland, ble nest beste nasjon bak Sovjetunionen med fire gull- tre sølv- og en bronsemedalje. Skihopperen Helmut Recknagel, som vant gull i normalbakke, var Tysklands flaggbærer under åpningsseremonien.

## Medaljer

## Medaljevinnerne
Alf Roar Berg

**Alf Roar Berg** (født 17. april 1933 i Skoger, død 12. juli 2022) var en norsk offiser og generalmajor. Han var i perioden 1988–1993 sjef for Etterretningstjenesten.
## Liv og virke
Berg gjennomgikk Befalsskolen for Luftvernartilleriet i Stavern 1953–1954 og tok deretter Krigsskolen fra 1955 til 1957. I 1979–1980 gikk han på NATO Defence College.

Berg tjenestegjorde ved Rygge hovedflystasjon 1958–1962, Våler batteri 1962-1967, Luftforsvarets befalsskole 1968–1971 og Forsvarskommando Sør-Norge 1971-1974. I 1967-1968 var han FN-observatør i Midtøsten.

Berg var nestleder og senere leder for Luftvernartilleribataljonen på Ørland hovedflystasjon 1974–1976, før han gikk over til en stilling i Forsvarsdepartementet. Fra 1982 tjenestegjorde han ved Forsvarets overkommando, før han ble underdirektør i Forsvarsdepartementet i 1984. I 1985 gikk han over til en stilling i Forsvarets overkommando / Fellesstaben.

I mai 1988 ble Berg utnevnt til ny etterretningssjef etter Egil Jørgen Eikanger. Han satt som e-sjef frem til han gikk av for aldersgrensen i 1993 og ble etterfulgt av Olav Bjerke. 

Etter endt tjeneste i Forsvaret arbeidet Berg som rådgiver til bedrifter om sikkerhet og krisesituasjoner.

## Referanser
George Washington DeLong

**George Washington DeLong** (født 22. august 1844, død 31. oktober 1881) var en amerikansk marineoffiser og polarforsker. 

I 1879 dro DeLong og hans følge fra San Francisco i California med skipet USS «Jeannette» for å finne en vei til Nordpolen via Beringstredet. I tillegg til å gjøre vitenskapelige målinger og observere faunaen, oppdaget DeLong og hans følge tre øyer (DeLong Islands) i 1881. Skipet ble samme år fanget i isen ved Nysibirøyene, ble skrudd ned og sank.

DeLong og følget forlot så skipet og reiste mot Sibir i tre små båter. Flere i følget druknet, mens DeLong kom seg i land nær Jakutsk i Sibir, hvor han til slutt sultet ihjel. Levningene ble funnet året etter. I alt mistet nitten amerikanere livet under den fatale ferden.

Vrakgodset etter «USS Jeannette» ble senere funnet på Grønlandskysten. I en artikkel i *[[Morgenbladet]]* i 1884 av professor Henrik Mohn, ble dette beskrevet som et bevis på at det finnes en transpolar strøm i det arktiske hav. Artikkelen, og DeLongs ferd, ble til inspirasjon for Fridtjof Nansen til å realisere ferden med «Fram» ti år senere.

## Referanser
Ungarn under Vinter-OL 1960

**Ungarn under Vinter-OL 1960**. Tre sportsutøvere, to menn og én kvinne, fra Ungarn deltok i tre sporter, langrenn, skihopping og skiskyting under Vinter-OL 1960 i Squaw Valley i California. Ungarn vant ikke noen medaljer, beste plasserng var en 23.-plass i langrenn 10 km for damer.

## Medaljer